kardosdrur/scandi-wiki huggingface dataset:
Mindværfjorden

Mindværfjorden er en fjord i Vevelstad og Alstahaug kommune i Nordland fylke i Norge. Fjorden ligger på nordsiden af Hamnøya og syd for Mindværet, som den er opkaldt efter, og øen Mindlandet. Fjorden går  10 kilometer mod nordøst og fortsetter videre som Stokkafjorden.

Ved overgangen til Stokkafjorden går fjordarmen Visten mod sydøst; Ved Nonshaugen, som ligger mod nord på Hamnøya, går der færge over til Forvik på fastlandet og nordover langs østsiden af fjorden til Stokka helt yderst i Stokkafjorden og derfra videre nordover.

Kilder og henvisninger 

Fjorde i Nordland
Alstahaug
Vevelstad
Screen Junkies

Screen Junkies er en amerikansk YouTube-kanal, mest kendt for webserien Honest Trailers. Kanalen ejes af aktieselskabet Wikia, og har over 6 millioner abonnementer, og over 2 milliarder views.

Historie 
Kanalen startede i 2008, og startede Honest Trailers i 2012. I 2018 blev kanalen købt af Wikia. Den var tidligere ejet af Defy Media.

I 2019 får Screen Junkie's første biograffilm premiere i USA. Den hedder Never Surrender: A Galaxy Quest Documentary.

Honest Trailers 
I 2012 startede webserien Honest Trailers på YouTube, med Jon Bailey som fortæller. Den mest sete episode er Honest Trailers: Titanic fra 2012, med 41 millioner visninger. Mange kendte har haft gæsteoptrædener i serien, blandt andet har Ryan Reynolds været med som hans karakter, Deadpool, i Honest Trailers: Deadpool.

Eksterne henvisninger 

 Screen Junkies på YouTube
 Screen Junkies på Honest Trailers Wikia (engelsk)

YouTube-kanaler
Etableret i 2011
Ole Rendbæk

Ole Rendbæk (født 7. juni 1943 i Tolstrup, død 21. december 2003) var en dansk direktør og erhervsleder, der var direktør for rederiet Scandlines i en årrække.

Karriere 
Rendbæk blev uddannet civilingeniør på Danmarks Tekniske Højskole. Han blev ansat i Lloyd's of London i London, og arbejdede herefter i Generaldirektoratet hos Odense Staalskibsværft.

Han blev ansat som leder af DSB Rederi A/S i 1983, der i 1997 fik ændret navn til Scandlines A/S. I 1988 blev han ansat som administrerende direktør for skibsværftet Danyard i Frederikshavn.

I 1993 blev han ansat som direktør i Krüger.

Han blev ansat til at fusionere det danske statsrederi med det tyske rederi ejet af Deutsche Bahn. Det lykkedes i august 1998, hvor den danske og tyske stat delte ejerskabet med 50 % hver, og Rendbæk blev ansat som administrerende direktør. Efter sammenlægningen oplevede han dog stor modstand fra de tyske ejere.

I flere år arbejdede han derfor på en løsning, hvor den danske del blev købt ud i samarbejde med Trafikministeriet. Da dette mislykkedes i 2003 valgte han at opsige sin stilling i oktober til årsskiftet 2003/2004, sammen med selskabets finansdirektør Axel Bertram. Ved hans opsigelse var der flere spekulation om den var kommet efter pres fra Deutsche Bahn, og den daværende trafikminister Flemming Hansen (K) måtte svare på en række spørgsmål om dette emne.

Han var formand for Scandlines Øresund I/S og fra fra 1990 til 1997 sad han i bestyrelsen i Realkredit Danmark.

Rendbæk begik selvmord ved at hoppe ud fra Øresundsbroen den 21. december 2003. Han havde parkeret sin bil på broen og efterladt et brev til sin familie.

Referencer

Eksterne henvisninger 
 

Erhvervsfolk fra Danmark
Personer i Kraks Blå Bog (afdøde)
Personer der har begået selvmord
Civilingeniører fra Danmark
Liv Nimand Duvå

Liv Nimand Duvå (født 1987) er en dansk forfatter og oversætter. Hun debuterede med romanen Vi er vel helte på forlaget kronstork i 2017 som hun modtog Bodil og Jørgen Munch-Christensens debutantpris for. I 2019 kom den anmelderroste Rosenreglen på Gyldendal. Hun har bl.a. oversat den amerikanske digter Claudia Rankine og den svenske digter Sonja Åkesson til dansk.

Bøger 
Vi er vel helte, forlaget Kronstork, 2017
Rosenreglen, Gyldendal, 2019
Mødrenes hus, Gyldendal, 2022

Oversættelser 

Lad mig ikke være ensom, Claudia Rankine, forlaget kronstork 2018
Jeg bor i Sverige, Sonja Åkesson, forlaget Lesen 2018.

Eksterne henvisninger 

 Forfatterweb

Oversættere fra Danmark
Romanforfattere fra Danmark
Kvindelige forfattere i det 21. århundrede
Jonas Eika

Jonas Eika Rasmussen (født 1991 i Hasle i Aarhus) er en dansk forfatter. Han debuterede i 2015 med romanen Lageret Huset Marie på forlaget Lindhardt og Ringhof, som han modtog Bodil og Jørgen Munch-Christensens debutantpris for. I 2019 modtog han bl.a. Blixenprisen for årets skønlitterære udgivelse samt Nordisk Råds Litteraturpris, begge for sin novellesamling Efter solen (Forlaget Basilisk, 2018). Han blev dermed den yngste vinder af Nordisk Råds Litteraturpris, siden denne blev oprettet i 1962. Juryen begrundede blandt andet, at novellesamlingen, som tematisk spænder lige fra udsatte til unge til sorg, "har overrasket og begejstret med sit globale perspektiv, sit sanselige og billedstærke sprog, og sin evne til at tale ind i samtidens politiske udfordringer, uden at man på nogen måde føler sig dirigeret et bestemt sted hen".

Under sin tale ved Nordisk Råds Litteraturpris vakte Eika opsigt ved at kritisere den danske statsminister, Mette Frederiksen, og dennes regering "for at have overtaget den tidligere regerings racistiske sprog og politikker".

Efter prisoverrækkelsen tilbageviste Jonas Eika, at han ville donere de 350.000 kroner, som følger med Nordisk Råds Litteraturpris. De skulle i stedet "omfordeles", som han fremhævede.

Jonas Eika gik på Testrup Højskole i 2012 og dimitterede fra Forfatterskolen i 2015.

Bibliografi 
 Lageret Huset Marie, Lindhardt og Ringhof, 2015, 
 Efter solen, Forlaget Basilisk, 2018,

Priser 
 Bodil og Jørgen Munch-Christensens debutantpris, 2016 (Lageret Huset Marie).
 Montanas Litteraturpris, 2018 (Efter solen).
 Michael Strunge Prisen, 2018 (Efter solen).
 Den Svære To'er, 2018 (Efter solen).
 Blixenprisen, 2019, for årets skønlitterære udgivelse (Efter Solen).
 Nordisk Råds Litteraturpris, 2019 (Efter solen).

Noter

Eksterne henvisninger 
 
 

Modtagere af Nordisk Råds Litteraturpris
Romanforfattere fra Danmark
Novelleforfattere fra Danmark
Science fiction-forfattere fra Danmark
Mandlige forfattere i det 21. århundrede
Personer fra Aarhus
Otto Francker

Otto Helge Francker (født 7. maj 1921, død 22. august 1988) var en dansk kapelmester og komponist.

Francker var kapelmester ved Apolloteatret i København, men begyndte senere som kapelmester i radioen.

Sammen med Sejr Volmer-Sørensen stod han for melodien til sangen "Dansevise", som Grethe og Jørgen Ingmann vandt med i Melodi Grand Prix i London i 1963.

"Dansevise" er optaget i Danmarks kulturkanon.

Blandt hans andre kendte kompositioner er bl.a. :
 Solskinsvise
 Snakker med mig selv
 Livets gang
 Penge
 Den gamle gartner

Eksterne henvisninger 

 Den store danske
 
 
 

Pianister fra Danmark
Personer med enkeltværker i Kulturkanonen
Personer fra Roskilde
Found It

Found It er det tredje studiealbum fra den danske singer-songwriter Jacob Dinesen. Det udkom den 16. november 2018.

ablummet modtog modtog fire ud af seks stjerner i musikmagasinet GAFFA.

Spor 
 "Found It"
 "The World Before My Feet"
 "Kneel In The Valley"
 "Beggar"
 "Never Run"
 "Into Your Arms"
 "Take Her Away"
 "I Know For Certain"
 "Telephone"
 "Search For You"
 "Ordinary Guy"

Referencer

Eksterne henvisninger 
 Found it  på Discogs

Album fra 2018
Jacob Dinesen-album
Wilhelm Brückner

Wilhelm Brückner, (11. december 1884 i Baden-Baden - 18. august 1954 i Herbsdorf), var en tysk militær og SA-Obergruppenführer. Brückner var Adolf Hitlers chefadjudant.

Biografi 
Efter første verdenskrig blev Brückner medlem af et frikorps, Freikorps Epp, hvilken lededes af Franz von Epp. I slutningen af 1922 blev han medlem af Det nationalsocialistiske tyske arbejderparti (NSDAP) og blev leder af SA i München året efter. I november 1923 deltog Brückner i Hitlers Ølkælderkup og blev den 1. april 1924 dømt til halvandet års fængsel for højforræderi.

År 1930 blev Brückner medlem af Hitlers adjutantstab og blev senere udnævnt til chefadjudant. Han blev afskediget og erstattet af Julius Schaub i 1940.

Noter

Referencer

Webkilder

Eksterne henvisninger 

Nazister fra Tyskland
Modtagere af Blodordenen
Tyskere i 1. verdenskrig
Militærfolk fra Tyskland
SA-officerer
Ølkælderkuppet
Mindlandet

Mindlandet er en ø i Alstahaug kommune i Nordland fylke i Norge. Den ligger ved mundingen af Vefsnfjorden og syd for øerne Tjøtta og Rødøya. Øen er ca. 9 km lang og 3 km bred. Den er ret flad og har et areal på 14 km² der hovedsageligt anvendes til landbrug.

Kilder og henvisninger 

Alstahaug
Øer i Nordland
Emil Maurice

Emil Maurice (født 19. januar 1897 i Westermoor i Tyskland, død 6. februar 1972 i München) var Adolf Hitlers personlige livvagt, ven ("Duzfreund" = der siger "du" til hinanden) og tjente ofte som hans chauffør.

På grund af hans venskab med Hitler blev Maurice tolereret på trods af hans delvis jødiske oprindelse i kanslerens omgivelser. Da Heinrich Himmler forsøgte at fjerne Maurice derfra netop på grund af denne baggrund, blev han beskyttet af Hitler og erklærede formelt Ehrenarier (æresarier).

Litteratur 
 Anna M. Sigmund: Des Führers bester Freund. Heyne, München 2003, .

Modtagere af Blodordenen
Ølkælderkuppet
Nazister fra Tyskland
SA-officerer
SS-officerer
Rødøya (Alstahaug)

Rødøya er en ø i Alstahaug kommune, Nordland fylke i Norge. Den har et areal på 7,3 km² og 23 indbyggere (2017). Øen ligger helt yderst i Vefsnfjorden, og mellem Rødøya og fastlandet ligger Tangsundet.

Øens højeste fjeld er Rødøyfjellet (307 moh). Det er bjergarterne duinitt/serpentinit som giver øen sin karakteristiske farve.

Kilder og henvisninger

Kilder og henvisninger 

Alstahaug
Øer i Nordland
Rødøya

Rødøya kan vise til flere steder i Norge:

 Rødøya (Kvænangen) – en ø i Kvænangen kommune i Troms
 Rødøya (Rødøy) – en ø i Rødøy kommune i Nordland
 Rødøya (Alstahaug) – en ø i Alstahaug kommune i Nordland
Adolf Hühnlein

Adolf Hühnlein, (12. september 1881 i Neustädtlein - 18. juni 1942 i München), var en tysk officer. Han var øverstbefalende for Nationalsozialistisches Kraftfahrkorps (NSKK) i 1934–1942.

Udmærkelser 
Adolf Hühnleins udmærkelser

 Jernkorset af anden klasse
 Jernkorset af første klasse
 Æreskorset
 Tyske orden: 22. juni 1942 (postumt)
 NSDAP- partitegn i guld
 Blodordenen

Referencer

Noter

Trykte kilder

Eksterne henvisninger 

Modtagere af Blodordenen
Ølkælderkuppet
Nazister fra Tyskland
Modtagere af Jernkorset
Josef Meisinger

Josef Albert Meisinger, (14. september 1899 i München - 7. marts 1947 i Warszawa, Polen), var en tysk SS-Standartenführer og kriminalbetjent. Han var bland andet kommendør for Sicherheitspolizei (Sipo) og Sicherheitsdienst (SD) i distriktet Warschau i Generalguvernementet.

Biografi 
År 1936 blev Meisinger chef for det nationalcenter for bekæmpelse af homoseksualitet og abort (Reichszentrale zur Bekämpfung der Homosexualität und Abtreibung).

anden verdenskrig 
Den 1. september 1939 angreb Tyskland sin østlige nabo Polen og anden verdenskrig begyndte. I kølvandet på de fremrykkende tyske tropper fulgte særlige indsatsgrupper, Einsatzgruppen, inden for rammerne af Operation Tannenberg opgaven var at eliminere personer der kunne tænkes at lede den polske modstand, såsom politiske aktivister, intelligentsia og reservister. Adolf Hitler havde til hensigt at udslette Polens herskerklasse for at "hugge hovederne på den polske nation". Derudover indledte indsatsgrupperne massemordet på polske jøder. Meisinger efterfulgte i oktober 1939 Lothar Beutel som chef for Einsatzgruppe IV. Meisingers indsatskommando fulgte efter 4. Armee som ledet af general Günther von Kluge og opererede i blandt andet Jastrowie og Zambrów.

Meisinger var fra oktober 1939 til marts 1941 kommendør for Sicherheitspolizei (Sipo) og Sicherheitsdienst (SD), Kommandeur der Sicherheitspolizei und des SD (KdS), i distriktet Warschau.

Efter anden verdenskrig blev Meisinger udleveret til Polen, hvor han blev retsforfulgt ved den højeste nationale domstol og dømt til døden for krigsforbrydelser og forbrydelser mod menneskeheden. Han blev henrettet ved hængning i marts 1947.

Referencer

Noter

Trykte kilder 
 
 

Modtagere af Blodordenen
Ølkælderkuppet
Nazister fra Tyskland
SS-officerer
Modtagere af Jernkorset
Tomas Danilevičius

Tomas Danilevičius (født 18. juli 1978 i Klaipėda, Sovjetunionen) er en litauisk tidligere fodboldspiller (angriber).

Danilevičius spillede i perioden 1998-2012 72 kampe og scorede 15 mål for Litauens landshold. På klubplan repræsenterede han flere europæiske storklubber, såsom Arsenal, Club Brugge og Parma.

To gange, i 2006 og 2007, blev Danilevičius kåret til Årets fodboldspiller i Litauen. Efter sit karrierestop blev han præsident for Litauens fodboldforbund.

Referencer

Eksterne henvisninger 

Fodboldspillere fra Litauen
Andrius Skerla

Andrius Skerla (født 29. april 1977 i Vilnius, Sovjetunionen) er en litauisk tidligere fodboldspiller (forsvarer).

Skerla spillede i perioden 1996-2011 hele 84 kampe for Litauens landshold, hvori han scorede ét mål. Det giver ham landets landskampsrekord. På klubplan repræsenterede han blandt andet Žalgiris og Vėtra i hjemlandet, samt hollandske PSV Eindhoven samt Jagiellonia Białystok i Polen.

Referencer

Eksterne henvisninger 

Fodboldspillere fra Litauen
Personer fra Vilnius
Tomas Žvirgždauskas

Tomas Žvirgždauskas (født 18. marts 1975 i Vilnius, Sovjetunionen) er en litauisk tidligere fodboldspiller (forsvarer).

Žvirgždauskas startede sin karriere hos Zalgiris i hjemlandet, og spillede senere blandt andet for Næstved i Danmark og polske Widzew Lodz. Han sluttede sin karriere med et hele ti år langt ophold hos Halmstad i den svenske liga.

For Litauens landshold spillede Žvirgždauskas desuden 56 kampe i perioden 1998-2011. Han nåede dog aldrig at repræsentere sit land ved hverken en EM- eller VM-slutrunde.

Referencer

Eksterne henvisninger 

Fodboldspillere fra Litauen
Personer fra Vilnius
Eimantas Poderis

Eimantas Poderis (født 13. september 1973 i Alytus, Sovjetunionen) er en litauisk tidligere fodboldspiller (angriber).

Poderis tilbragte en stor del af sin karriere i hjemlandet, hvor han repræsenterede blandt andet Zalgiris og Inkaras. Han havde også udlandsophold i både Rusland og Israel.

For Litauens landshold spillede Poderis desuden 22 kampe og scorede fem mål i perioden 1992-2005.

Referencer

Eksterne henvisninger 

Fodboldspillere fra Litauen
Deividas Šemberas

Deividas Šemberas (født 2. august 1978 i Vilnius, Sovjetunionen) er en litauisk tidligere fodboldspiller (forsvarer/defensiv midtbane).

Šemberas spillede i perioden 1996-2013 hele 82 kampe for Litauens landshold. På klubplan tilbragte han størstedelen af sin karriere i Rusland, hvor han var tilknyttet Dynamo Moskva, CSKA Moskva og Alania Vladikavkaz. Han repræsenterede også Žalgiris i hjemlandet.

Referencer

Eksterne henvisninger 

Fodboldspillere fra Litauen
Personer fra Vilnius
Virginijus Baltušnikas

Virginijus Baltušnikas (født 22. januar 1968 i Panevėžys, Sovjetunionen) er en litauisk tidligere fodboldspiller (forsvarer).

Baltušnikas spillede i perioden 1990-1997 42 kampe og scorede ni mål for Litauens landshold. På klubplan repræsenterede han blandt andet Žalgiris og Ekranas i hjemlandet, samt tyske Magdeburg.

Referencer

Eksterne henvisninger 

Fodboldspillere fra Litauen
Darius Maciulevičius

Darius Maciulevičius (født 6. november 1973 i Kaunas, Sovjetunionen) er en litauisk tidligere fodboldspiller (midtbane).

Maciulevičius spillede i perioden 1991-2005 38 kampe og scorede otte mål for Litauens landshold. På klubplan repræsenterede han blandt andet Inkaras og Sūduva i hjemlandet, samt russiske Alania.

Referencer

Eksterne henvisninger 

Fodboldspillere fra Litauen
Igoris Morinas

Igoris Morinas (født 21. februar 1975 i Vilnius, Sovjetunionen) er en litauisk tidligere fodboldspiller (midtbane).

Morinas spillede i perioden 1996-2007 51 kampe og scorede syv mål for Litauens landshold. På klubplan repræsenterede han blandt andet Žalgiris og Kruoja i hjemlandet, samt tyske Hannover 96 og Mainz 05.

Referencer

Eksterne henvisninger 

Fodboldspillere fra Litauen
Personer fra Vilnius
Gediminas Paulauskas

Gediminas Paulauskas (født 27. oktober 1982 i Panevėžys, Sovjetunionen) er en litauisk tidligere fodboldspiller (forsvarer). Han spillede 22 kampe for det litauiske landshold i perioden 2005-2009.

På klubplan repræsenterede Paulauskas blandt andet Ekranas og Vėtra i hjemlandet, og var desuden udlandsprofessionel i både Schweiz, Polen, Hviderusland, Ukraine og Tyrkiet.

Referencer

Eksterne henvisninger 

Fodboldspillere fra Litauen
Nerijus Barasa

Nerijus Barasa (født 1. juni 1978 i Mažeikiai, Sovjetunionen) er en litauisk tidligere fodboldspiller (defensiv midtbane/højre back). Han spillede 25 kampe og scorede to mål for det litauiske landshold i perioden 2001-2006.

På klubplan repræsenterede Barasa blandt andet Kaunas og Kareda Šiauliai i hjemlandet, og var desuden udlandsprofessionel i både Letland, Rusland og Skotland.

Referencer

Eksterne henvisninger 

Fodboldspillere fra Litauen
Sleeping My Day Away

"Sleeping My Day Away" er en single fra det danske rockband D-A-D, som er gruppens hidtil mest succesfulde sang. Den udkom i 1989 med "Ill Will" som B-side og efterfølgende på albummet No Fuel Left for the Pilgrims (1989).

Sangen er blevet indspillet i en coverversion af den danske duo Me & My på deres Fly High (2001) og af det tyske gotiske rockband Mono Inc. på deres album Pain, Love & Poetry (2008). Førstnævnte nåede den danske singlehitliste i én uge som nummer 20.

Musikvideo 
Der blev optaget en musikvideo til sangen, som blev instrueret Andy Morahan, og den foregår primært i et soveværelse. Den blev sendt meget på musikkanalen MTV i tiden efter udgivelsen.

Spor 
 "Sleeping My Day Away" - 4:22
 "Ill Will" - 2:30

Hitlister

Referencer

Eksterne henvisninger 
 Sleeping My Day Away på Discogs
 Single info

D-A-D
Singler fra 1989
Sange fra 1989
Michael Learns to Rock (album fra 1991)

Michael Learns to Rock er det selvbetitlede debutalbum fra den danske softrock og poprock-gruppe Michael Learns to Rock. Det blev udgivet i september 1991 via Medley Records i Danmark. Det solgte 180.000 eksemplarer i Skandinavien og 250.000 eksemplarer i resten af verden. Albummet indeholder gruppens signatursang "The Actor", som opnåede en førsteplads i både Danmark, Norge, Sverige, Indonesien, Malaysia, Singapore og Filippinerne.

Spor

Hitliste

Referencer

Eksterne henvisninger 
 Michael Learns To Rock official website 
 

Debutalbum fra 1991
Michael Learns to Rock-album
Iver Fossum

Iver Fossum (født 15. juli 1996) er en norsk fodboldspiller, der spiller for FC Midtjylland som midtbane.

Klubkarriere

Strømsgodset 
Fossum fik sin debut for Strømsgodset i en 2-1-sejr over Molde FK den 28. april 2013. Han fik sit gennembrud i 2014-sæsonen, hvor han gradvis blev en mere etableret del af holdet ved blandt andet at spille 26 ud af 30 kampe i Tippeligaen. I 2015-sæsonen blev han topscorer for klubben, som endte nummer to i Tippeligaen 2015.

Hannover 96 
Fossum skrev den 23. december 2015 under på en kontrakt med Hannover 96 gældende frem til juni 2020. Aftalen havde en værdi af 20 millioner norske kroner.

AaB 
Den 16. august 2019 skrev han under på en kontrakt med den danske klub AaB. Han skrev under på en fireårig kontrakt.

FC Midtjylland 
Den 10. juli 2023 skrev Fossum under på en treårig aftale med FC Midtjylland.

Referencer

Eksterne henvisninger 

Fodboldspillere fra Norge
Fodboldspillere fra Strømsgodset IF
Fodboldspillere fra Hannover 96
Fodboldspillere fra AaB
Two Concepts of Liberty

I bogen Two Concepts of Liberty forklarede Isaiah Berlin forskellen mellem disse to perspektiver som to modsatrettede former for frihed: positiv frihed og negativ frihed. Den sidste form betegner de omstændigheder hvor et individ er beskyttet mod tyranni og vilkårlig magtudøvelse, mens den første medfører visse borgerrettigheder, som f.eks. retten til at stille op til valg.

Taler
Litteratur i 1958
Cykling under sommer-OL 2020 – BMX-racing (damer)

Damernes konkurrence i BMX-racing ved sommer-OL 2020 bliver afholdt i Ariake Urban Sports Park den 29. – 30. juli 2021.

Format 
Konkurrencen har 24 ryttere og startes med kvartfinalerne. I kvartfinalerne og semifinalerne bliver der kørt tre gennemløb og rytterne bliver tildelt points efter deres placering i hvert gennemløb. Efter de tre gennemløb går de fire ryttere med færrest points videre. I finalen er der kun et enkelt gennemløb, der afgør medaljefordelingen. Kvartfinalerne bliver gennemført 30. juli mens semifinaler og finalen bliver afholdt 31. juli.

Kvalifikation

Resultater

Kvartfinaler 
kilder:

Heat 1

Heat 2

Heat 3

Heat 4

Semifinaler

Semifinale 1

Semifinale 2

Finale 
Kilde:

Referencer

Eksterne henvisninger 
 https://www.uci.org/olympic-games/track-cycling
 https://tokyo2020.org/en/games/schedule/olympic/20200730_CBR.html

BMX-racing (damer)
Cykling under sommer-OL 2020 – BMX-racing (herrer)

Herrernes konkurrence i BMX-racing ved sommer-OL 2020 bliver afholdt i Ariake Urban Sports Park den 30. – 31. juli 2020.

Format 
Konkurrencen har 24 ryttere og startes med kvartfinalerne. I kvartfinalerne og semifinalerne bliver der kørt tre gennemløb og rytterne bliver tildelt points efter deres placering i hvert gennemløb. Efter de tre gennemløb går de fire ryttere med færrest points videre. I finalen er der kun et enkelt gennemløb, der afgør medaljefordelingen. Kvartfinalerne bliver gennemført 30. juli mens semifinaler og finalen bliver afholdt 31. juli.

Kvalifikation

Resultater

Kvartfinaler

Kvartfinale 1

Kvartfinale 2

Kvartfinale 3

Kvartfinale 4

Semifinale 1

Semifinale 2

Finale

Referencer

Eksterne henvisninger 
 https://www.uci.org/olympic-games/track-cycling
 https://tokyo2020.org/en/games/schedule/olympic/20200730_CBR.html

BMX-racing (herrer)
Colours (Michael Learns to Rock-album)

Colours er det andet studiealbum fra den danske softrock og poprock-gruppe Michael Learns to Rock. Det blev udgivet i oktober 1993.

I 1995 havde albummet solgte over 1,2 millioner eksemplarer på verdensplan. I Danmark havde det solgt 40.000 eksemplarer. Colours solgte over 300.000 eksemplarer i Thailand, og blev det bedst sælgende album i landet nogensinde efter Michael Jacksons Thriller).

Spor

Referencer

Eksterne henvisninger 
Michael Learns To Rock official website

Debutalbum fra 1993
Michael Learns to Rock-album
Buthvel

Buthvel (dansk), Butwehl (tysk) eller Bütweel (nordfrisisk) var en hallig i det vestlige Slesvig beliggende syd for øen Før. Halligen er nu sammenvokset med Langenæs i det nuværende nordlige Tyskland.

Buthvel har et areal på cirka 1,3 km². Grænsen til det øvrige Langenæs markeres gennem prilen Hvel (på tysk Wehl). På halligen findes tre varfter (Christiansvarft, Tadensvarft og Tamensvarft).

Historie 
Øen opstod som følge af den Store Manddrukning i 1362. Før udgjorde området en del af kystlandskabet Strand i Utlandene. Det formodes, at halligen er en del af de i Valdemars Jordebog nævnte øer Hwælæ. I løbet af 1800-tallet voksede halligen sammen med Langenæs og Nordmarsk. I kirkelig henseende hørte halligen til Grøde Sogn, indtil der i 1725 blev oprettet et selvstændig sogn for Langenæs og Buthvel. Administrativ hørte Buthvel frem til 1666 under Grøde, siden da under Langenæs (Viriks Herred).

Navnet 
Stednavnet er afledt af nordfrisisk bütj weel (på dansk udenfor hvelet≈udehvel) og beskriver et område ved siden af et hvel (efter digebruddet optået sø, på dansk også kolk). På dansk findes også formen Budvel.

Noter 

Nordfrisiske Øer
Tidligere øer
Polarhare

Polarhare (Lepus arcticus) er en hare, der lever i polarklimaet i Grønland og det nordlige Canada. Den kan have hvid eller brun pels.

Polarharen overlever med kortere ører, lemmer - og en smal næse. Fedt udgør 20% af dens kropsvægt og den har en tyk pels. Polarharen graver huller i jorden eller sneen, hvor den kan holde varmen og sove. Polarharen kan løbe med hastigheder på op til 60 km/t.

Se også
 Snehare
 Sneskohare

Kilder/referencer

Eksterne henvisninger
 Youtube: Arctic Hare
 Youtube: Wolf Pack Hunts A Hare

Harer og kaniner